
                                                                                            Viešosios įstaigos Regioninės Mažeikių             

                                                                                            ligoninės 2025 m. gegužės 20 d. įsakymu
                                                                                            Nr. V1-61 (Viešosios įstaigos Regioninės

                                                                                            Mažeikių ligoninės direktoriaus 2026 m.                 

                                                                                            sausio 13 d. įsakymo Nr. V1-3 redakcija)
PACIENTŲ REGISTRAVIMO Į VIEŠOSIOS ĮSTAIGOS REGIONINĖS MAŽEIKIŲ LIGONINĖS SLAUGOS IR PALAIKOMOJO GYDYMO SKYRIŲ ASMENS SVEIKATOS PRIEŽIŪROS PASLAUGOMS GAUTI TVARKOS APRAŠAS
I. BENDROSIOS NUOSTATOS
1. Pacientų registravimo į Viešosios įstaigos Regioninės Mažeikių ligoninės Slaugos ir palaikomojo gydymo skyrių (toliau – Slaugos skyrius) asmens sveikatos priežiūros paslaugoms gauti tvarkos aprašas (toliau – Aprašas) nustato privalomuoju sveikatos draudimu apdraustų pacientų registravimo stacionarinėms palaikomojo gydymo ir slaugos ar paliatyviosios pagalbos asmens sveikatos priežiūros paslaugoms, kurių išlaidos apmokamos Privalomojo sveikatos draudimo fondo biudžeto lėšomis, tvarką Viešojoje įstaigoje Regioninėje Mažeikių ligoninėje (toliau – Ligoninė).
2. Pagrindinės Apraše vartojamos sąvokos:
2.1.  Pacientas - asmuo, kuriam gydantis gydytojas nustatė didelį ambulatorinių slaugos paslaugų poreikį ir išrašė siuntimą stacionarinėms palaikomojo gydymo ir slaugos ar paliatyviosios pagalbos paslaugoms ar asmuo, kuriam po taikyto aktyviojo stacionarinio gydymo reikalinga nuolatinė sveikatos priežiūros specialistų priežiūra, kai nepakanka ambulatorinių slaugos paslaugų namuose.
2.2. Paslaugų laukimo eilė – laikotarpis nuo paciento, kuriam išduotas siuntimas stacionarinėms palaikomojo gydymo ir slaugos ar paliatyviosios pagalbos paslaugoms gauti, ar siuntimą šioms paslaugoms gauti išdavusios asmens sveikatos priežiūros įstaigos kreipimosi į Slaugos skyrių (registracijos) Aprašo nustatyta tvarka dienos iki paslaugos suteikimo dienos. Į šį laikotarpį neįskaičiuojami atvejai, kai pacientas paties pageidavimu registruojamas vėliau, negu Ligoninė gali pasiūlyti. 

2.3. Planinis stacionarizavimas – iš anksto suplanuota laisva vieta Ligoninės Slaugos ir palaikomojo gydymo skyriuje stacionarinei palaikomojo gydymo ir slaugos ar paliatyviosios pagalbos paslaugai gauti.
2.4. Kitos Apraše vartojamos sąvokos suprantamos taip, kaip jos apibrėžtos Lietuvos Respublikos teisės aktuose, reglamentuojančiuose stacionarinių asmens sveikatos priežiūros paslaugų teikimą ir registravimą šioms paslaugoms gauti.
3. Pacientų atranką palaikomojo gydymo ir slaugos ar paliatyviosios pagalbos asmens sveikatos priežiūros paslaugoms gauti vykdo siunčiančios gydymo įstaigos – pirminės asmens sveikatos priežiūros centrai arba stacionaraus gydymo ligoninės. 
II. PACIENTŲ REGISTRAVIMAS Į PASLAUGŲ LAUKIMO EILĘ 
4. Pacientų, turinčių galiojantį siuntimą stacionarinėms palaikomojo gydymo ir slaugos ar stacionarinėms paliatyviosios pagalbos paslaugoms registracija šioms paslaugoms gauti vykdoma Išankstinėje pacientų registravimo informacinėje sistemoje (toliau – IPR sistema), registruojant pacientus į paslaugų laukimo eilę. 
5. Paciento, turinčio galiojantį siuntimą stacionarinėms palaikomojo gydymo ir slaugos ar stacionarinėms paliatyviosios pagalbos paslaugoms, registraciją IPR sistemoje gali atlikti:

5.1. pats pacientas (jo atstovas);
5.2. asmens sveikatos priežiūros įstaiga, kurios gydytojas pacientui išdavė siuntimą stacionarinėms palaikomojo gydymo ir slaugos ar paliatyviosios pagalbos paslaugoms gauti;
5.3. Slaugos skyriaus socialinis darbuotojas, jo nesant – vyresnysis slaugos administratorius (toliau – už registraciją atsakingas darbuotojas), jei pacientas, kuriam išduotas siuntimas, pageidauja gauti stacionarinę palaikomojo gydymo ir slaugos ar stacionarinę paliatyviosios pagalbos paslaugą, tačiau nebuvo užregistruotas 5.1 – 5.2 p. nustatyta tvarka ir dėl registracijos kreipėsi į Slaugos skyriaus už registraciją atsakingą darbuotoją tel. 044325145, 044398319.
6. Į paslaugų laukimo eilę IPR sistemoje gali būti registruojamas tik tas pacientas, kuris turi galiojantį gydytojo siuntimą stacionarinėms palaikomojo gydymo ir slaugos ar stacionarinėms paliatyviosios pagalbos paslaugoms gauti.
7. Pacientai į paslaugų laukimo eilę registruojami eilės tvarka paciento kreipimosi momentu, neribojant registravimo terminų. 
8. IPR sistemoje formuojamos atskiros laukimo eilės stacionarinėms bendrosios slaugos, demencija sergančių pacientų slaugos ir paliatyvios pagalbos asmens sveikatos priežiūros paslaugoms gauti.
9. Atsiradus laisvai vietai, su laukimo eilėje esančiu pacientu eilės tvarka susisiekia už registraciją atsakingas darbuotojas ir praneša apie numatomą paslaugos gavimo (atvykimo į Slaugos skyrių) datą ir laiką. 
10. Už registraciją atsakingas darbuotojas, susisiekęs su pacientu, taip pat informuoja pacientą apie paciento teisę gauti stacionaro sveikatos priežiūros paslaugą planinės pagalbos atveju ne vėliau kaip per 60 kalendorinių dienų bei pareigą kuo anksčiau, bet ne vėliau kaip prieš 24 (dvidešimt keturias) valandas iki numatomo paslaugos gavimo laiko pradžios pranešti apie negalėjimą atvykti į Slaugos skyrių nustatytu laiku. Tais atvejais, kai užsiregistravęs pacientas paskirtu laiku neatvyksta ir apie neatvykimą nepraneša, 60 kalendorinių dienų terminas pradedamas skaičiuoti iš naujo nuo paciento pakartotinio kreipimosi (pakartotinio registravimo į laukiančiųjų eilę), jei siuntimas paslaugoms gauti yra galiojantis. 
11. Jeigu pacientas atsisako gauti paslaugą pasiūlytu laiku ir pageidauja ją gauti vėliau negu per nustatytą terminą, paslaugų gavimo data nukeliama apie tai pažymint IPR sistemoje. 
12.  Tais atvejais, kai užsiregistravusiam pacientui paslauga numatytu laiku dėl objektyvių priežasčių negali būti suteikta, už registraciją atsakingas darbuotojas apie šių priežasčių atsiradimą nedelsiant telefonu praneša pacientui.
13. Sprendimą dėl paciento stacionarizavimo priima Slaugos skyriaus vedėjas arba jį pavaduojantis gydytojas.

14. Asmenys, kuriems po taikyto aktyviojo stacionarinio gydymo reikalinga nuolatinė sveikatos priežiūros specialistų priežiūra asmens sveikatos priežiūros įstaigoje, užtikrinant pagrindinius fiziologinius poreikius (valgymas, asmens higiena, šlapinimasis ir tuštinimasis ir kt.) ir (ar) simptominį gydymą bei slaugą, kai nepakanka ambulatorinių slaugos paslaugų namuose, į Slaugos skyrių stacionarizuojami prioriteto tvarka, neregistruojant IPR sistemoje į laukiančiųjų eilę.
III. BAIGIAMOSIOS NUOSTATOS

15. Aprašas bei informacija apie pacientų laukimo eiles stacionarinėms palaikomojo gydymo ir slaugos paslaugoms gauti skelbiami Ligoninės interneto svetainėje www.mazeikiuligonine.lt skiltyje “Slaugos ir palaikomojo gydymo skyrius” adresu: https://www.mazeikiuligonine.lt/skyriai/slaugos-ir-palaikomojo-gydymo-skyrius/.
16. Slaugos skyriaus darbuotojai Apraše nurodytus asmens duomenis tvarko pacientų registracijos paslaugoms gauti tikslais teisės aktų, reglamentuojančių asmens duomenų tvarkymą, nustatyta tvarka.

17. Pagal Ligoninės direktoriaus patvirtintą metinį planą arba suformuluotas užduotis Ligoninėje gali būti atliekami Slaugos skyriaus teikiamų paslaugų planiniai arba neplaniniai vidaus mediciniai auditai.
_______________________

